cyanic-selkie/wikianc huggingface dataset:
Luettelo televisiosarjan Criminal Minds – FBI-tutkijat hahmoista
Joy Struthers
Joy Struthers (os. Montgomery, myöhemmin Joy Rossi) (Amber Stevens) on David Rossin ja Hayden Montgomeryn tytär. Struthers on naimisissa ja hänellä on 2014 syntynyt poika, Kai. Hän on ammatiltaan journalisti ja kirjailija. Struthers kirjoittaa lähinnä rikoksista. Hän on kirjoittanut ainakin 2 kirjaa, joista toinen kertoo Zodiac Killeristä.
Skylanders: Spyro’s Adventure
Vastaanotto
GameSpot on tutustunut pelin Xbox 360 -versioon ja antanut sille arvosanaksi 7.5/10.0 kehuen sen hyvin perheystävällistä ja innovatiivista pelattavuutta sekä RPG-tyylin eteneväisyyttä. GameSpot kuitenkin kritisoi sen helppoa vaikeustasoa, sekavaa moninpeliä ja sitä kun sitä pystyy pelaamaan vain ilman onlinea, sitä kun peliä ei voi läpäistä kokonaan ilmaiseksi, portaaliongelmia ja figuurien katoamisen riskiä.
Game Informer antoi pelin Xbox 360 ja PlayStation 3 -versioille molemmille arvosanaksi 8.0/10.0.
Skylanders: Spyro’s Adventure palkittiin myös kahdella ”Toy Industry Association” -palkinnolla: ”Game of the Year” ja ”Innovative Toy of the Year” -palkinnoilla.
Benue (joki)
Benue on Nigerin vasemmanpuoleinen sivujoki Kamerunissa ja Nigeriassa. Sen pituus on 1 300 kilometriä ja valuma-alueen laajuus 441 000 neliökilometriä.
Skylanders: Spyro’s Adventure
Aiheesta muualla
Spyro スパイロ・ザ・ドラゴン
Benue (joki)
Benue on Nigerin suurin sivujoki. Se saa alkunsa Adamawan ylängöltä Kamerunissa, virtaa tekojärven muodostavan Lagdon rotkon läpi ja sen jälkeen leveässä jokilaaksossa Nigeriaan. Osa valuma-alueesta kuuluu Tšadiin. Lokojassa, jossa Benue yhtyy Nigeriin, molemmat joet ovat lähes saman kokoisia. Benuen sivujokia ovat Mayo Rey, Godi, Mayo Kebi, Faro, Ini, Gongola, Belwa, Fan, Taraba, Donga, Katsina Ala, Mada ja Okwa.
Luettelo televisiosarjan Criminal Minds – FBI-tutkijat hahmoista
William LaMontagne Jr.
William LaMontage Jr. (Josh Stewart) on JJ:n aviomies ja Henryn ja Michaelin isä. Hän on kotoisin New Orleansista. Hänen isänsä kuoli Hurrikaani Katrina ssa. William on ammatiltaan etsivä. Hän oli töissä New Orleansin poliisivoimissa. Kun JJ on raskaana, muuttaa William hänen kanssaan Washingtoniin (DC), jonka poliisivoimissa hän työskentelee.
Michael LaMontagne
Michael LaMontagne (Phoenix Andersen) on JJ:n ja Williamin nuorempi poika. Hänen kummisetänsä on Spencer Reid. Michael syntyi vuonna 2015.
Henry LaMontagne
Henry LaMontagne (Mekhai Andersen) on JJ:n ja Williamin vanhempi poika. Hänen kumminsa ovat Spencer Reid ja Penelope Garcia. Henry syntyi vuonna 2008.
Sandy Jareau
Sandy Jareau (Candy Clark) on JJ:n ja Roslynin äiti.
Desiree ja Sarah Morgan
Desiree Morgan (Benita Krista Nall) ja Sarah Morgan (Erica Gimpel) ovat Derek Morganin siskoja. Sarah on perheen vanhin lapsi, kun taas Desiree on nuorin. Desiree joutuu kaudella 7 auto-onnettomuuteen, mutta hän selviää loukkaantumisesta huolimatta.
Hank ja Fran Morgan
Hank Morgan (Byron Marc Newsome, Keith Burke ja Danny Glover) ja Fran Morgan (Kerrie Keane) ovat Derek Morganin vanhemmat. Hank oli ammatiltaan poliisi. Hank nähdään Derekin harhoissa ja muistoissa, vaikka hän on kuollut ammuskelun seurauksena Derekin ollessa lapsi. Derek todisti isänsä kuoleman. Hankilla on sisko, Yvonne (Denise Dowse). Yvonnen tytär, Cindi (Shanola Hampton) myös esiintyy sarjassa. Fran Morgan nähdään sarjassa vain kerran, mutta hänet mainitaan useasti. Hänen kerrotaan tekevän herkullista persikkapiirasta.
Hank Spencer Morgan
Hank Spencer Morgan (Ryder Vanias) on Derek Morganin ja Savannah Hayesin poika. Hänen kumminsa ovat Penelope Garcia ja Spencer Reid.
Savannah Hayes
Savannah Hayes (Rochelle Aytes) on Derek Morganin tyttöystävä (myöhemmin vaimo) ja Hank Spencer Morganin äiti. Savannah on ammatiltaan lääkäri.
Krystall Richards
Krystall Richards (Gail O'Grady) on David Rossin vaimo. Hän ja Rossi menivät naimisiin kaudella 14, mutta he olivat naimisissa myös ennen sitä. He menivät naimisiin ensimmäisen kerran vahvassa humalatilassa autokaistakappelissa Las Vegas issa, jossa heidät vihki Elvis-Imitaattori. He tapasivat aikaisemmin samana päivänä kasinolla, jossa Krystall oli töissä. Seuraavana aamuna molemmat halusivat avioliiton mitätöintiä, jonka jälkeen he lähtivät omille teilleen. Kaudella 13 he tapasivat uudestaan ja aloittivat suhteen.
Carolyn Baker Rossi
Carolyn Baker Rossi (Isabella Hofmann) oli David Rossin ensimmäinen vaimo. Hänellä ja Davidilla oli yhdessä poika, James David Rossi, joka kuoli vauvana. Jamesin kuolema ja Davidin työ ajoivat parin erilleen, mutta avioerosta huolimatta he sopivat, että olisivat toistensa apuna aina tarvittaessa. Carolyn ja David tapaavat kaudella 7, jolloin Carolyn kertoo, että hänelle diagnosoitiin noin vuosi sitten ALS-tauti ja hänen oireensa alkoivat muutamaa viikkoa ennen heidän tapaamistaan. Carolyn pyytää Rossia auttamaan häntä päättämään elämänsä, josta hän kieltäytyy. He riitelevät asiasta, jonka jälkeen David tajuaa, että Carolyn oli ottanut tappavan määrän lääkkeitä. Hän yrittää soittaa hätänumeroon, mutta Carolyn sanoo sen olevan myöhäistä. David pysyy Carolynin luona kun hän kuolee. Carolyn haudataan Jamesin viereen.
Harrison Scott
Harrison Scott (Meshach Taylor) oli David Rossin kersantti merijalkaväessä Vietnamin sodassa. Scott ja Rossi tapaavat uudestaan BAU:n tutkiessa tapausta Santa Monica ssa. Scott kertoo Rossille olleensa koditon vuosien ajan. Rossi huomaa, että Scott juo huomattavasti ja puhuu hänelle asiasta. Scott paljastaa kokevansa syyllisyyttä, sillä hän otti kunnian toisen sotilaan uhrautumisesta, josta hän sai kunniamerkin. Scott luovuttaa jakson lopussa merkin uhrautuneen sotilaan pojanpojalle seremoniassa. Rossi saa Scottille paikan järjestössä, jonka tavoitteena on auttaa kodittomia veteraaneja. Scott lähettää seuraavalla kaudella Rossille kalliin lahjan, josta Rossi huolestuu ja lähtee tarkistamaan hänen vointiaan. Rossille selviää, että Scott lähti järjestön asuntolasta. Rossi etsii Scottin, joka paljastaa, että hänellä on lähistöllä asuva poika, Thomas. Scott yritti korjata välejä poikansa kanssa, mutta Thomas torjuu yrityksen heti. Rossi auttaa heitä aloittamaan korjaamaan välinsä ja saa Scottin palaamaan asuntolaan, jossa Thomas ja hänen perheensä  odottavat. Seuraavalla kaudella selviää, että Scott oli kuollut luusyöpään. Rossi matkustaa hautajaisiin tyttärensä kanssa.
Calvin Shaw
Calvin Shaw (Harold Perrineau) on entinen FBI-agentti, joka on samassa vankilassa Spencer Reidin kanssa kaudella 12. Shaw oli ennen kunnioitettu agentti FBI:n Detroit in toimistossa. Hän oli ryhmässä, jonka tehtävänä oli hajottaa paikallinen venäläinen mafia. Ryhmä käytti tietolähteenä naista nimeltä Elena Olegnova. Vaikka Shaw oli naimisissa ja tulossa isäksi, hän aloitti suhteen Olegnovan kanssa. Olegnova tuli raskaaksi, jolloin Shaw ampui häntä kohtuun, johtaen Olegnovan kuolemaan. Shaw lavasti murhan toisen jengin teoksi. Kun Shawn vaimo synnytti, hän halusi kasvattaa poikansa puhtaalla omatunnolla ja tunnusti murhan. Shaw keksi tarinan siitä, kuinka Olegnova oli uhannut paljastaa tiimin soluttautuneet jäsenet, jos ei saisi lisää rahaa. Shaw uskoi, että Olegnovan pidättäminen olisi riskeerannut tiimin jäsenien henget, joten hän päätti tappaa hänet.
Kristy Simmons
Kristy Simmons (Kelly Frye) on Matt Simmonsin vaimo. Heillä on yhdessä 5 lasta, David, Jake, kaksoset Chloe ja Lily sekä Rosemary. Kristy ja hänen työkaverinsa otetaan valkoista ylivaltaa kannattavan terroristiryhmän panttivangeiksi kaudella 13.
Monica Walker
Monica Walker (Tracie Thoms) on erityisagentti Stephen Walkerin leski. Heillä on 2 lasta yhdessä, Eli ja Maya.
Frank Breitkopf
Mary Louise Breitkopfille syntyi poika, Frank (Keith Carradine). Mary Louise oli saksalainen maahanmuuttaja. Frank ei koskaan tiennyt hänen isästään mitään. He asuivat yhdessä Manhattanilla. Frank oli hyvin älykäs ja tästä syystä oli useita erityistarpeita. Jotta Mary Louisella olisi varaa huolehtia pojan tarpeista, Mary Louise turvautui prostituutioon; joskus omassa kodissaan, jolloin hänen poikansa oli todistamassa kohtaamiset. Frank kasvoi ja hänestä tuli seksuaalinen sadisti, ja kun hänen äitinsä kuoli (mahdollisesti Frankin käsissä), hän lähti kotoaan, matkustamaan ympäri Amerikkaa hänen asuntovaununsa kanssa, jossa hän kidutti ja tappoi satoja ihmisiä. Frank tappaa itsensä hyppäämällä junan alle kumppaninsa Janen kanssa.
Ian Doyle
Ian Doyle (Timothy V. Murphy) eli Valhalla oli entinen IRA:n kapteeni ja terroristi. Kun Doyle lähti IRA:sta, kiinnittivät hänen liiketoimensa Interpolin huomion. Interpol perusti tiimin, jonka tavoitteena oli vangita Doyle. Doyle vangitaan Pohjois-Korealaiseen vankilaan, josta hän karkaa seitsemän vuoden jälkeen. Doyle vannoi kostavansa kaikille, jotka laittoivat hänet vankilaan. Doyle kuolee ammunnassa pelastaakseen poikansa, Declanin.
Cat Adams
Catherine "Cat" Adams (Aubrey Plaza) oli sarjamurhaaja, jolla oli pakkomielle Spencer Reidiin. Vaikka Adams vangitaan, hän onnistuu juonimaan vankilasta käsin useita juonia, joiden tarkoituksena oli saada Reidin huomio. Adams teloitetaan sarjan ulkopuolella.
Peter Lewis
Peter Lewis (Bodhi Elfman) oli sarjamurhaaja, joka manipuloi lääkkeillä ja hypnoosilla ihmisiä tappamaan toisiaan. Lewis on erittäin älykäs ja taitava tietokoneiden kanssa. Hän oli jopa töissä NSA:lla ennen pidätystään. Lewis onnistuu hypnotisoimaan Hotcherin, josta alkoi hänen pakkomielteensä Hotchneriin. Kun Lewis karkaa vankilasta, joutuu Hotchner turvautumaan todistajansuojeluun, että hän ja Jack olisivat turvassa häneltä. Lewisin vanhemmat pitivät ryhmäkotia adoptiota odottaville lapsille. Lewis aloittaa murhien järjestämisen ihmisistä, jotka väittivät terapeutin ohjauksen vuoksi Lewisin isän, Neilin seksuaalisesti hyväksikäyttäneen heitä. Neil murhataan tutkintavankeudessa, vaikka myöhemmin syytökset todetaan vääriksi. Kun Lewis karkaa vankilasta, hän hypnotisoi dissosiatiivista identiteettihäiriötä sairastavia ihmisiä. Yksi uhreista luulee olevansa Tara Lewisin veli, Gabriel. Todellisuudessa Lewis kidnappasi Gabrielin ja piti häntä ansassa, jonka tarkoituksena oli tappaa Gabriel ja BAU:n agentteja. Tiimi kuitenkin huomasi ansan.
Masae Ueno
Masae Ueno (, s. 17. tammikuuta 1979 Asahikawa) on japanilainen judoka, kaksinkertainen olympiavoittaja. Hän on kilpaillut 1990-luvun loppupuolelta lähtien 70 kg:n sarjassa.
Este (ratsastus)
thumb|250px|Ratsukko alastulossa okserityyppiseltä rataesteeltä
Esteet ovat erilaisista keinotekoisista ja luonnonmateriaaleista koottuja rakennelmia, joiden yli hevosen on tarkoitus hypätä esimerkiksi esteratsastuksessa (rataesteet) sekä kenttäkilpailun maastoesteosuudella (maastoesteet). Esteiden vaikeus riippuu paitsi niiden mittasuhteista myös ulkonäöstä, joka voi olla hevosen näkökulmasta selkeä tai jossakin määrin hämäävä, sekä siitä millä tavoin ratsukko joutuu tai pääsee estettä lähestymään. Rata- ja maastoesteet poikkeavat toisistaan perusrakenteeltaan, joka on rataesteillä helposti osiin hajoava ja maastoesteillä jykevän kiinteä. Perustyypiltään tietyt rata- ja maastoesteet kuitenkin muistuttavat toisiaan, ja niin kutsutuilla derbyradoilla näkee maastoesteen tyyppisiä esteitä myös rataesteratsastuksessa.
Masae Ueno
Vuonna 2002 Ueno voitti Pariisin maailmancup-kilpailun sekä saavutti pronssia Aasian kisoissa. Lisäksi hän kuului Japanin joukkueeseen, joka voitti joukkuekilpailun maailmanmestaruuden Baselissa. Vuonna 2003 hän voitti maailmanmestaruuden Osakassa kukistettuaan loppuottelussa Kuuban Regla Leyénin.
Ueno voitti toukokuussa 2004 Aasian mestaruuden Almatyssa voitettuaan finaalissa Pohjois-Korean Ryon Mi Kimin. Elokuussa hän voitti olympiakultaa Ateenassa kukistettuaan loppuottelussa Alankomaiden Edith Boschin. Seuraavana vuonna hän oli toinen Pariisin maailmancupissa.
Este (ratsastus)
Harjoitusesteitä
thumb|vasen|Perinteinen kavaletti, joka eri asennoissa toimii erikorkuisina harjoitusesteinä thumb|Ratsukko hyppää harjoitusristikkoa
Masae Ueno
Vuonna 2006 Ueno voitti kultaa Aasian kisoissa Dohassa. Lisäksi hän voitti Japanin mestaruuden. Hän kuului Japanin joukkueeseen, joka saavutti pronssia joukkuekilpailun MM-kisoissa 2006 ja 2007. Helmikuussa 2008 Ueno sijoittui kolmanneksi Pariisin maailmancup-kilpailussa. Myöhemmin samana vuonna hän voitti Aasian mestaruuden Jejussa kukistettuaan loppuottelussa Etelä-Korean Ka-Yeon Parkin. Pekingin olympialaisissa hän voitti toisen peräkkäisen olympiakultansa. Loppuottelussa hän voitti Kuuban Anaysi Hernándezin.
Este (ratsastus)
Maastoesteet
thumb|Näkymä maastoesteradalle. Maastoesteet eivät kuitenkaan yleensä sijoitu avoimelle kentälle vaan ainakin osittain [[metsässä kulkeville reiteille.]] Maastoesteet koostuvat lähinnä luonnonmateriaaleista (tukit ja paksut puunrungot, risut ja risukot, olkipaalit) ja luontaisista tai muokatuista maastonmuodoista (maarakenteet, ojat ja vesistöt). Ne ovat sekä ulkonäöltään että rakenteeltaan hyvin kiinteitä ja usein pysyvästi paikallaan, mutta esimerkiksi kumoonratsastuksen sattuessa rakenteita on pystyttävä tarpeen vaatiessa nopeastikin purkamaan. Rataesteratsastuksesta poiketen maastoesteen ei ole tarkoitus hajota kosketuksesta, vaan se pyritään rakentamaan niin jykevän ja kunnioitusta herättävän näköiseksi, että hevonen joko hyppää sen kunnolla tai kieltäytyy hyppäämästä. Turvallisuussyistä hevoselle pyritäänkin antamaan mahdollisuus kiertää este, jos sen rohkeus ei hyppäämiseen riitä.
Moni yksittäinen maastoeste on rataesteratsastuksen sarjaesteiden tapaan kokonaisuus, joka koostuu useista hypyistä. Osahyppyjen välillä hevonen saattaa joutua esimerkiksi laukkaamaan ylä- tai alamäkeen. Yleistä on myös se, että hevonen joutuu hyppäämään alas veteen tai vedestä ylös rantapenkereelle tai vedessä olevien esteiden yli.
Perustyyppien lisäksi maastoradoilla nähdään muunkinlaisia luonnonmateriaaleista (lähinnä puurakenteet) ja maastonmuodoista koottuja esteitä. Maastoradat vaativat hevoselta rohkeutta, mutta hevosen on aina ajoissa voitava nähdä kaikki mitä sen turvallisesti edetäkseen tarvitsee esteistä ja reitistä nähdä. Kiinteiden esteiden on myös oltava kiinteän näköisiä, jotta hevonen osaa varoa osumasta niihin. Radat rakennetaan siten, että niillä eteneminen ja esteiden ylittäminen sujuvat parhaiten hevosen laukatessa koko ajan reippaasti ja halukkaasti.
Alberto Giraldo Jaramillo
pienoiskuva|Alberto Giraldo JaramilloAlberto Giraldo Jaramillo (7. lokakuuta 1934 Manizales – 21. heinäkuuta 2021 ) oli kolumbialainen roomalaiskatolinen arkkipiispa. Hänet vihki papiksi Luis Concha Córdoba 9. marraskuuta 1958. Hänestä tuli sulpisiaani vuonna 1960.
Giraldo Jaramillo sai 8. elokuuta 1974 nimityksen Popayánin vihkipiispaksi ja Obban titulaaripiispaksi. Piispaksi vihkiminen seurasi 15. syyskuuta. Pääkonsekraattorina toimi Aníbal Muñoz Duque, jota avustivat Miguel Angel Arce Vivas ja Pedro José Rivera Mejía. Giraldo Jaramillo sai 26. huhtikuuta 1977 nimityksen Chiquinquirán ja 26. heinäkuuta 1983 Cúcutan piispaksi. Hänet nimitettiin 18. joulukuuta 1990 Popayánin ja 13. helmikuuta 1997 Medellínin arkkipiispaksi.
Giraldo Jaramillo jäi eläkkeelle 16. helmikuuta 2010.
ISO 3166-2:SZ
thumb|300px|[[Swazimaan alueet: 1 – Hhohho 2 – Lubombo 3 – Manzini 4 – Shiselweni]] ISO 3166-2:SZ on ISO-standardointijärjestön standardi, joka määrittää geokoodit Swazimaalle. ISO 3166-2:SZ on ISO 3166-2 -standardin osajoukko, joka määrittää neljän alueen koodit.
Koodit
Koodin ensimmäinen osa on ISO 3166-1 -standardin mukainen Swazimaan maakoodi ”SZ”. Toinen osa on aluekohtainen kaksikirjaiminen tunnus.
Poikkijärvi (järvi Kuhmoisissa)
Poikkijärvi on Pirkanmaalla Kuhmoisissa Poikkijärven kylän lähellä sijaitseva järvi.
Maantietoa
Järven pinta-ala on 24 hehtaaria, se on 900 metriä pitkä ja 350 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Syvin kohta sijaitsee järven eteläosassa ja se on noin kuusi metriä syvä. Suurin osa järvestä on alle kolme metriä syvää. Järven rantaviivan pituus on 2,3 kilometriä ja sen rannat ovat pääosin metsämaata, mutta pohjoisrannalla on myös peltoa. Järvellä on yksi talo ja seitsemän vapaa-ajan asuntoa.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 87,7 metriä mpy. Siihen laskevat Hangaslammi, Iso Valkjärvi ja Vähä Valkjärvi. Poikkijärvi laskee sen koillispäästä lähtevää ojaa pitkin Alainenlammiin. Laskuojan pituus on 250 metriä ja pudotus 1,4 metriä.
Historiaa
Vuoden 1855–1856 Kalmbergin kartastossa järvi oli merkitty sen nykyisellä nimellä.
Vuoden 1965 peruskartassa järvellä oli yksi talo. Järven ympäristön pellot olivat nykyistä laajempia ja länsipuoliset pellot ulottuivat lähes järven rantaan asti. Lisäksi järven etelärannalla on pieni pelto. Vuoteen 1985 mennessä etelärannan pelto oli metsittynyt ja järvelle oli rakennettu muutama talo lisää.
Rosalía de Castro
Castroa pidetään sekä galicialaisen kirjallisuuden merkkihenkilönä että koko espanjalaisen modernin runouden edelläkävijänä.
Alainenlammi (Kuhmoinen)
Alainenlammi on Pirkanmaalla Kuhmoisissa Poikkijärven kylän lähellä sijaitseva lampi.
Maantietoa
Lammen pinta-ala on 5,0 hehtaaria, se on 400 metriä pitkä ja 200 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Syvin kohta sijaitsee lammen keskiosassa ja se on yli kolme metriä syvä. Lammen rantaviivan pituus on 1,0 kilometriä ja sen rannat ovat pääosin metsämaata. Lounaispuolella on peltoa. Lammen ympäristössä on asutusta, joka painottuu lammen itäpuolelle.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 86,3 metriä mpy. Siihen laskevat Kuhmalammi ja Poikkijärvi. Alainenlammi laskee sen itäpäästä lähtevää ojaa pitkin Päijänteen Kuhmalahteen. Laskuojan pituus on 650 metriä ja pudotus 8,0 metriä.
Historiaa
Vuoden 1855–1856 Kalmbergin kartastossa lampi oli merkitty nimettömänä. Vuosien 1965 ja 1985 peruskartoissa lammen etelä- ja länsirannoilla oli peltoa.
Aleksanteri Nevskin katedraali (Sofia)
pienoiskuva|Aleksanteri Nevskin katedraali Aleksanteri Nevskin katedraali on Bulgarian pääkaupungissa Sofiassa --sijaitseva ortodoksinen katedraali. Se on rakennettu uusbysanttilaiseen tyyliin, ja se toimii Bulgarian patriarkaatin katedraalina. Katedraali on yksi maailman suurimmista ortodoksisista katedraaleista, kuten myös yksi Sofian symboleista ja suurimmista nähtävyyksistä. Sen pääkupoli on 45 metriä korkea ja pinta-ala on 3 170 neliömetriä. Katedraaliin mahtuu noin 5 000 ihmistä. Kellotapuli on 51 metriä korkea ja siinä on 12 kelloa.
Aleksanteri Nevskin katedraalin rakennustyöt käynnistettiin virallisesti vuonna 1882, jolloin peruskivi muurattiin, mutta pääosin rakentaminen tapahtui vuosina 1904–1912. Katedraali rakennettiin Turkin sodassa kuolleiden venäläisten, bulgarialaisten, ukrainalaisten, moldovalaisten, romanialaisten ja suomalaisten sotilaiden muistolle. Sen suunnittelusta vastasi arkkitehti Aleksandr Pomerantsev.
Joaquín Correa
Carlos Joaquín Correa (s. 13. elokuuta 1994 Juan Bautista Alberdi, Argentiina) on argentiinalainen jalkapalloilija. Hän on 188 senttimetriä pitkä. Hän edustaa Italian Serie A:ssa pelaavaa Interiä lainalla Laziosta ja on pelipaikaltaan hyökkääjä.
Pelaajaura
Joulukuussa 2014 Correa siirtyi italialaisseura Sampdoriaan 8,2 miljoonan euron siirtokorvauksella.
Hän solmi 10. heinäkuuta 2016 viisivuotisen sopimuksen Sevillan kanssa. Hänestä maksettiin 10 miljoonan euron siirtokorvaus. Hän pelasi kahtena Sevillan-kautenaan Mestarien liigassa 11 ottelua ja teki niissä kaksi maalia.
Vuonna 2018 Correa siirtyi italialaisseura Lazioon. Keväällä 2019 hän oli voittamassa Italian cupia ja teki loppuottelussa joukkueensa toisen maalin Lazion voittaessa 2–0. Serie A:ssa hän on onnistunut maalinteossa parhaiten kaudella 2019–2020. jolloin hän teki 22 ottelussa seitsemän maalia. Eurooppa-liigassa hän on pelannut kahtena kautena yhdeksän ottelua ja tehnyt niissä kolme maalia.
Correa pelasi Argentiinan maajoukkueessa ensimmäiset maaottelunsa kesäkuussa 2017. Hän pääsi vaihtopelaajana kentälle syyskuussa 2017 Uruguayta vastaan pelatun MM-karsintaottelun lopussa. Neljännen maaottelunsa hän pelasi syyskuussa 2019.
Turun postitalo
thumb|Turun postitalo etelästä.
Turun postitalo on Turun pääpostiksi vuonna 1932 valmistunut rakennus. Se sijaitsee Eerikin- ja Humalistonkatujen kulmassa, ja sen on suunnitellut arkkitehti Selim Savonius. Joissakin lähteissä toiseksi suunnittelijaksi mainitaan diplomi-insinööri Torsten Kranck, mutta postimuseon mukaan Savoniusta ovat suunnittelussa avustaneet vain Otto Flodin, C. O. Cronstedt ja E. Schroderus.
Talo sijoittuu arkkitehtuuriltaan uusklassismin ja funktionalismin välille. Talon julkisivu on suoraviivainen ja pelkistetty, ja sen sisätilojen suunnittelua ohjasi tilojen käyttötarkoitus.
Historia
Valmistuttuaan 1932 rakennus korvasi vuonna 1899 valmistuneen Sebastian Gripenbergin piirtämän uusrenessanssisen vanhan postitalon, joka purettiin 1960-luvun alussa. Rakennus toimi Turun pääpostina valmistumisestaan 1980-luvulle saakka, jolloin Turun pääposti siirtyi Pitkämäkeen Uhrilähteenkadulle, mutta postitaloon jäi vielä pienempi postikonttori. Aluksi talossa toimi myös muita valtion virastoja.
Talvisodan alussa postitaloon rakennettiin yleinen väestönsuoja. Tammikuun 29. päivänä vuonna 1940, niin sanottuna yllätysmaanantaina, ilmapommituksien aikaan väestönsuojan ovi oli lukossa ja rakennuksen edustalle pudonneet pommit tappoivat 29 henkeä. Pommituksessa postitalon läheisyyteen tippui yli 200 erilaista pommia, ja pommituksen vahinkoja on yhä nähtävissä rakennuksen kivijalassa.
Pommituksien uhrien muistoksi talon kivijalkaan Eerikin- ja Humalistonkatujen kulmaan osoitteeseen Eerikinkatu 21 kiinnitettiin muistolaatta 13.3.1986 ja sille lisälaatta 21.4.2011. Muistolaatan tekstissä lukee ”Nämä vauriot syntyivät talvisodan aikana 29.1.1940 tapahtuneessa pommituksessa”, ja lisälaattaan on merkitty pommituksessa menehtyneiden lukumäärä. Muistolaatan hankkivat Turkuseura ja Turun reserviupseeriyhdistyksen perinnetoimikunta, ja sen on suunnittelut arkkitehti Aarne Ehojoki. Lisälaatta hankittiin Turkuseuran aloitteesta.
Two Wives (vuoden 2014 televisiosarja)
Two Wives on televisioyhtiö ABS-CBN:n esittämä filippiiniläinen draamasarja. Sen päärooleissa ovat Kaye Abad, Jason Abalos ja Erich Gonzales.
Kalsa
Kalsa on Norjan kunta Tromssan ja Finnmarkin läänissä. Sen rajanaapureita ovat etelässä Tromssa ja idässä Lyngen ja Skjervøy. Kunta sijaitsee kokonaisuudessaan saarilla, joista suurimpia ovat Fugløya (21 km²) koillisessa, josta etelään seuraavat Vanna (225 km²) ja Karlsøy (8 km²). Vannasta länteen sijaitsee Helgøya (43 km²), Nord-Kvaløy (84 km²) ja Grøtøy (18 km²). Kuntaan kuuluu myös suuria osia Rebbenesøyn, Ringvassøyn ja Reinøyn saarista.
Vuoden 1950 jälkeen kunnan väkiluku on laskenut ja useat saaret, kuten Helgøya, Nord-Kvaløy, Fugløya ja Grøtøy, ovat jääneet asumattomiksi. Nykyinen asutus on keskittynyt suhteellisen kapealle osalle rannikkoa. Vannalla ja Ringvassøylla on eniten asutusta. Kunnan hallintokeskus ja ainut taajama Hansnes (331 as., 2004) sijaitsee Ringvassøylla. Tammikuussa 2013 tehdyn väestönlaskennan mukaan koko kunnassa oli 2 317 asukasta.
A-GPS
Assisted GPS (lyhyesti A-GPS) eli avustettu satelliittipaikannus on matkapuhelimia ja muita matkapuhelimen sisältämiä paikanninlaitteita varten kehitetty GPS-versio, jossa laitteen GPS paikanninta avustetaan matkapuhelinverkon kautta saatavalla tiedolla. A-GPS voi saada avusteen myös esimerkiksi kiihtyvyysantureilta tai lasergyroskoopilta.
AGPS kattaa monenlaisia tekniikoita.
Yleensä ilman avustettua signaalia GPS-vastaanotin vaatii vähintään neljä näkyvää GPS-satelliittia määrittääkseen paikkansa. Riippuen avusteen tyypistä, A-GPS:n avulla on mahdollista määrittää paikka, vaikka näkyviä satelliitteja olisi vähemmän.
Vastaanottimien herkkyyden ja toimintanopeuden parantuminen A-GPS:n myötä on johtanut siihen, että jopa sisätiloissa nopeasti toimivia GPS -vastaanottimia on kyetty rakentamaan matkapuhelimiin, joissa on jouduttu tekemään kompromisseja GPS-antennin, virrankulutuksen ja koon suhteen. Samoin A-GPS on auttanut merkittävästi erilaisten henkilö- ja eläinpaikantimien toimintaa.
Lauri Haapanen
Lauri Johannes Haapanen (10. syyskuuta 1889 Viljakkala – 24. huhtikuuta 1947 Tampere) oli suomalainen painija. Hän kilpaili Tukholman olympialaisissa vuonna 1912. Hän eteni kreikkalais-roomalaisen painin 60 kilon sarjassa kuudennelle kierrokselle ja päätyi lopputuloksissa jaetulle kuudennelle sijalle.
Valtaa ei loistoa
Valtaa ei loistoa on punkyhtye Kohu-63:n mini-LP. Se julkaistiin keväällä 1982 levymerkillä Poko Records.
Vuonna 2013 Svart Records julkaisi albumista uusintapainoksen.
Rihmasara
Rihmasara (Carex eburnea) on sarakasvien (Cyperaceae) heimoon, sarojen (Carex) sukuun kuuluva kasvilaji, joka kasvaa metsissä ja pensastomailla.
Rihmasara kasvaa noin 30 cm korkeaksi. Sen varret kasvavat mättäinä maan alla suikertavasta juurakosta. Mättäät muodostuvat varsien lisäksi kuolleista, edellisvuotisista lehdistä sekä lehtien tyvitupista. Lehdet kasvavat varren tyveltä tai alaosista ja ovat rihmamaisia. Rihmasaran kukintona on kolmesta tai neljästä tähkästä koostuva tähkistö. Ylin tähkä koostuu hedekukista ja voi jäädä piiloon alempien, emikukista koostuvien tähkien varjoon. Emitähkät ovat vaaleita tai kalvaanruskeita. Kussakin emitähkässä on kahdesta kuuteen pullakkoa. Pullakot ovat vaaleanvihreitä, mutta muuttuvat kasvukauden kuluessa tummanruskeiksi. Emikukat ovat kolmiluottisia.
Silanolit
thumb|250px|[[Trimetyylisilanoli on yksi silanoleista]] Silanolit eli hydroksisilaanit ovat silaanien hydroksyylijohdannaisia ja analogisia alkoholien kanssa. Silanolien rakennetta voidaan kuvata kaavalla R3SiOH, missä R merkitsee hiilivetyryhmää.
Ominaisuudet ja valmistus
Silanolit kondensoituvat helposti erityisesti happojen läsnä ollessa. Tällöin lohkeaa vesimolekyyli ja muodostuu siloksaaneja ja polysiloksaaneja eli silikoneja. Polymeroitumistaipumus vaihtelee yhdisteittäin. Helpommin polymeroituvia ovat silanolit, joiden alkyyliryhmät ovat yksinkertaisempia ja pienempiä. Kookkaammat hiilivetyryhmät esimerkiksi fenyylisubstituentit stabiloivat silanoleja polymeroitumisen suhteen. Silanolit muodostavat myös silaanien kanssa siloksaaneja. Eräiltä ominaisuuksiltaan silanolit muistuttavat alkoholeja. Ne voivat muun muassa reagoida alkoholien kanssa, jolloin muodostuu eettereidenkaltaisia yhdisteitä. Myös alkoksidien kaltaisia alkalisuoloja tunnetaan. Silanolit ovat hyvin polaarisia, joten ne liukenevat tai sekoittuvat veteen.
Yleisin tapa valmistaa silanoleja on haloalkyyli- tai haloaryylisilaaneja tai alkoksisilaaneja hydrolysoimalla. Alkoksisilaanien hydrolyysi tuottaa paremman saannon eikä sivutuotteina muodostu yhtä usein siloksaaneja kuin halosilaanien hydrolyysillä. Muita tapoja valmistaa silanoleja on silaanien käsittely emäksellä tai niiden hapettaminen elohopea(II)oksidin avulla tolueenin toimiessa liuottimena.
Zaliv
Zaliv oli sarja neuvostoliittolaisia paikannussatelliitteja. Zaliv oli käytössä 1973-1978. Se toimi myös tietoliikennesatelliittina. Ne rakensi NPO Prikladnoi Mehaniki (NPO PM).
Tasavallankatu
Tasavallankatu on katu Kuopiossa Haapaniemellä. Kadun pituus on 2,5 km ja se on 2+2 kaistainen Kuopion eteläinen sisääntulotie. Kadun nopeusrajoitus on 50 km/h ja sillä on 5 liikennevalo-ohjattua risteystä. Kadun liikennemäärät ovat 20 000–30 000 ajoneuvoa vuorokaudessa. Tien varrelle aiotaan rakentaa K-Citymarket ja ABC-liikennemyymälä. thumb|left|250px|Tasavallankatua Kuopion Haapaniemellä Siikaniemenkadun (risteys vasemmalle) ja Saaristokadun (risteys oikealle) risteystä lähestyttäessä.
Joukkoliikenne
Tietä käyttävät linja-autolinjat 2, 3 (kesäisin), 5, 6, 7, 8, 9, 16, 22, 29, 30 sekä muutama seutuvuoro.
Kategoria superioren kausi 2016–2017
Kategoria superioren kausi 2016–2017 on Albanian seurajalkapalloilun korkeimman sarjatason 78. virallinen kausi ja 17. kausi nimellä Kategoria superiore. Skënderbeu Korçë on kauden hallitseva mestari.
Ebba Witt-Brattström
thumb|Ebba Witt-Brattström [[Göteborgin kirjamessut|Göteborgin kirjamessuilla 2014.]] Ebba Marcelle Witt-Brattström (s. 1. kesäkuuta 1953 Tukholma) on ruotsalainen kirjallisuudentutkija. Hän on toiminut vuodesta 2012 lähtien pohjoismaisen kirjallisuuden professorina Helsingin yliopistossa. Hän on ollut perustamassa ruotsalaista Feministinen aloite -puoluetta.
Kirjallisuuden maailmassa on Witt-Brattströmin mukaan usein vähätelty naisia. Tutkimuksissaan hän pyrkii palauttamaan tähän tasapainon. Hän oli Ruotsissa Södertörns högskola -yliopiston ensimmäinen naispuolinen professori (2000–2012). Vuosina 2008–2011 hän oli Berliinin Humboldt-yliopiston Dag Hammarskjöld -professori. Hänen tutkimuskohteitaan ovat muun muassa modernismin läpimurto, dekadenssi, 1930-luvun ruotsalainen proletaarimodernismi, modernistinen lyriikka, 1970-luvun kirjallisuus, kirjalliset sukupuolidialogit. Moa Martinson, Edith Södergran, Victoria Benedictsson, Pyhä Birgitta, Ola Hansson, Laura Marholm ja August Strindberg.
Witt-Brattströmin puoliso oli 1989–2014 kirjallisuudentutkija Horace Engdahl. .
Udta Punjab
Udta Punjab (suom. ”Punjab pilvessä”) on vuonna 2016 ensi-iltansa saanut intialainen hindinkielinen rikosdraamaelokuva, jonka ohjasi Abhishek Chaubey. Pääosia näyttelivät Shahid Kapoor, Kareena Kapoor, Alia Bhatt ja Diljit Dosanjh. Elokuvan juoni rakentuu Punjabin osavaltiota todellisuudessakin riivaavan huumeongelman ympärille.
Vastustuksesta huolimatta Udta Punjab sai ensi-iltansa 17. kesäkuuta 2016, ja sai pääasiassa positiivisia arvosteluja. Se oli keskinkertainen menestys 960 miljoonan rupian tuotollaan. Se voitti neljä palkintoa Filmfare Awards -gaalassa, mukaan lukien parhaan naispääosan palkinnon (Bhatt) ja parhaan miesnäyttelijän kriitikkopalkinnon (Kapoor).
Juoni
Kolme pakistanilaista nuorta heittää huumepaketteja rajan yli Intiaan, jotta ne noudettaisiin myöhemmin. Tejinder ”Tommy” Singh, jonka fanit tuntevat myös nimellä ”Gabru”, on nuori ja menestyvä punjabimuusikko, joka elää ylellistä elämää. Yhdessä Tayajin ja serkkunsa Jassin johtaman porukan kanssa hän nauttii kokaiinin hallitsemattomasta kulutuksesta. Tommy on suosittu energisistä kappaleistaan, joiden sanoitukset usein ylistävät väkivaltaa ja huumeriippuvuutta. Hänen riippuvuutensa kuitenkin maksaa hänelle musiikkisopimuksen ja hän joutuu vankilaan. Vankilassa hän tapaa kaksi faniaan, jotka huomauttavat, kuinka Tommyn elämäntapa oli ’innoittanut’ heidän omiaan ja johtanut heidät tappamaan oman äitinsä. Tommy tajuaa, että hänen kappaleensa ovat vaikuttaneet kielteisesti nuoriin, ja Tommy päättää muuttaa tapojaan vapautumisensa jälkeen. Muutamaa päivää myöhemmin hän riitelee Tayajin kanssa ja ampuu vahingossa tätä korvaan. Tayaji lähettää Tommyn ja porukkansa maalaistaloon, jotta hän voi valmistautua tulevaan konserttiin.
Maatilalla työskentelee biharilainen siirtotyöläinen lempinimeltään Bauria. Baurian unelma pelata kansallisen tason maahockeyta kariutui, joten hän tuli Punjabiin työskentelemään työläisenä. Hän työskentelee paikallisen vuokranantajan luona, joka käyttää maataloutta huumekauppaan. Eräänä iltana hän löytää tilalta epäilyttävän paketin ja tajuaa, että se on jonkinlaista huumetta. Hän päättää myydä sen, mutta potentiaalisen ostajan etsintä saattaa hänet vaikeuksiin, kun hän tahattomasti ottaa yhteyttä heroiinin alkuperäisiin omistajiin. Huumekauppiaiden jengi vangitsee hänet, mutta ensin hän ehtii heittää huumeet kaivoon. Hävitettyjen huumausaineiden korvaamiseksi kauppiaat pitävät häntä väkisin kotonaan, jossa häntä pahoinpidellään seksuaalisesti ja fyysisesti, annetaan huumeita ja myydään miehille. Muutama viikko myöhemmin hän onnistuu pakenemaan.
Naapurikaupungissa asuu kuntoutuskeskusta johtava lääkäri ja aktivisti Preet Sahni. Sartaj Singh on nuorempi poliisi, joka tietää ylempiensä sallimasta huumeiden salakuljetuksesta. Mutta kun se vaikuttaa hänen perheeseensä, kun hänen veljensä Balli ottaa yliannostuksen ja tämä viedään Preetin klinikalle, hän ymmärtää tilanteen vakavuuden. Preet ja Sartaj päättävät löytää ongelman perimmäisen syyn yhdessä. Balli otetaan sisään hänen huumekuntoutuskeskukseensa vastoin tahtoaan.
Konsertissa laulamisen sijaan Tommy alkaa saarnata. Hänen puhuessaan siitä, kuinka ihmisen pitäisi elää, raivostuneet fanit alkavat heitellä häntä pulloilla. Tommy suuttuu ja virtsaa väkijoukon edessä ennen kuin pakenee. Hän piiloutuu vanhaan rakennukseen ja tapaa siellä myös piileskelevän Baurian. He jakavat tarinansa ja lähentyvät. Sama jengi kuitenkin vangitsee uudelleen Baurian. Tommy saa seuraavana päivänä tietää, että hänestä on annettu pidätysmääräys konsertin kohun takia. Hän lähtee etsimään Bauriaa ymmärrettyään olevansa rakastunut tähän.
Paikallisen huumemafian läsnä ollessa heidän maalaistalossaan (jossa Bauria on vangittuna) Jhujar, joka on huumerikettien avainjäsen, kuulustelee mustelmaista ja lyötyä Sartajia. Sartaj sanoo, että mitä tahansa hän tekikin, hän teki sen Punjabin vuoksi. Samanaikaisesti Tommy tulee taloon. Sartaj nappaa Jhujarin pistoolin ja ampuu koko jengin ennen kuin vapauttaa Ballin. Tommy auttaa Bauriaa pakenemaan vangitsijoilta. Balli polvistuu ja itkee veljensä edessä, jonka kasvot ovat ilmeettömät.
Näytetään, että hallitus esitti tutkimuksen Maninder Brarin toiminnasta ja huumeiden uhka on vähentynyt huomattavasti. Tommy soittaa Goassa Tommyn porukan keskellä olevalle Baurialle kysyäkseen hänen oikeaa nimeään. Rannalla istuessaan hän huomaa ulkomaalaisen pitämässä hauskaa. Tämän innoittamana hän sanoo ”Mary Jane”.
Hangaslammi (Kuhmoinen)
Hangaslammi on Pirkanmaalla Kuhmoisissa Poikkijärven kylän lähellä sijaitseva lampi.
Historiaa
Vuoden 1855–1856 Kalmbergin kartastossa lampi oli merkitty nimettömänä.
Pasión de Amor
Pasión de Amor on televisioyhtiö ABS-CBN:n esittämä filippiiniläinen draamasarja. Sen päärooleissa ovat Jake Cuenca, Arci Muñoz, Ejay Falcon, Ellen Adarna, Joseph Marco ja Coleen Garcia.
Musta nationalismi
Musta nationalismi on etnonationalismin muoto, joka kannattaa kansallisen identiteetin määrittelemistä mustan rodun mukaan. Ajattelu sai alkunsa 1850-luvulla ja oli voimakasta erityisesti 1960-luvulla ja 1970-luvun alussa Yhdysvaltojen afroamerikkalaisen väestön keskuudessa.
Mustien nationalistien päämäärät ovat liittyneet joko Afrikan tulevaisuuteen tai erillisen mustan kansakunnan synnyttämiseen Amerikan mantereelle. Tavoitteena on ollut afrikkalaista alkuperää olevien kulttuurinen, poliittinen ja taloudellinen itsenäisyys.
Tribulations
Tribulations on yhdysvaltalaisen dance-punk -yhtye LCD Soundsystemin kappale vuodelta 2005. Se julkaistiin yhtyeen nimikkoalbumilla sekä erikseen singlenä.
Kymijoen Lohisoitto
Kymijoen Lohisoitto on klassiseen musiikkiin painottuva 5-päiväinen musiikkitapahtuma, joka järjestetään Kotkassa kesäkuun alussa. Ensimmäinen Kymijoen Lohisoitto oli vuonna 1996. Silloin se perustui kotkalaisten muusikoiden esityksiin. Lohisoiton toteutus on osin talkootyötä, sen organisoi Kymijoen Lohisoitto ry.
Lampinjärvi
Lampinjärvi on Karvianjoen vesistöön kuuluva järvi Ahlaisissa Porissa. Järven pinta-ala on 81,7 hehtaaria, korkeus merenpinnasta 21,2 metriä ja rantaviivan pituus 11,7 kilometriä.
Timo Mäenpää
Mäenpää julkaisi 1996 oman albumin Maailma on sekaisin. Ennen kaikkea hän oli aktiivinen iskelmien sanoittaja.
Tunnetuimpia Mäenpään tekstejä ovat esimerkiksi Beritin 1995 levyttämä ”Ystäväni muistathan” ja Lea Lavenin 1996 levyttämä ”Adios amigo”. Varsinaiselta työltään Mäenpää oli maanviljelijä.
Aleksanteri Nevskin katedraali (Petroskoi)
Aleksanteri Nevskin katedraali on kirkkorakennus Venäjän Karjalan tasavallan pääkaupungissa Petroskoissa. Se on rakennettu vuosina 1825–1832. Neuvostoliiton vuosina rakennus ei kuitenkaan toiminut kirkkona, sillä se muutettiin kotiseutumuseoksi. Kotiseutumuseo muutti uusiin tiloihin vuonna 1993, jolloin aloitettiin kirkkorakennuksen kunnostus. Kunnostustyöt saatiin päätökseen 1999 ja vuonna 2000 kirkko vihittiin patriarkka Aleksis II:n johdolla. Kirkko on nykyään Venäjän ortodoksisen kirkon Petroskoin ja Karjalan hiippakunnan pääkatedraali.
Yrjänä
Yrjänä on suomalainen miehen etunimi, yksi maanviljelijää tarkoittavan kreikkalaisen Georgios-nimen suomalaisista muunnelmista. Georgios on ollut nimenä kuuluisalla varhaiskristillisellä pyhimyksellä, joka Suomessa tunnetaan paremmin nimellä Pyhä Yrjö tai myös Pyhä Yrjänä. Hänen muistopäivänään, 23. huhtikuuta, on Suomessa Yrjänän sekä myös Yrjön, Jyrkin, Jyrin ja Jorin nimipäivä.
Suomessa oli vuoden 2019 loppuun mennessä 957 henkilölle annettu nimi Yrjänä.
Yrjänä sukunimenä
Yrjänä on myös sukunimi. Tunnettuja henkilöitä, joilla on tämä sukunimi:
Mustikkajärvi
Mustikkajärvi on Pirkanmaalla Kuhmoisissa Myllykylän lähellä sijaitseva järvi.
Maantietoa
Järven pinta-ala on 3,2 hehtaaria, se on 400 metriä pitkä ja 150 metriä leveä. Järvellä ei ole kartan mukaan saaria ja sen rantaviivan pituus on 950 metriä. Rannat ovat pääosin metsämaata, mutta itärannalla on myös peltoa. Järven etelärannalla on yksi talo ja kaksi vapaa-ajan asuntoa, joille tulee tie etelästä seututieltä 325.
Historiaa
Vuoden 1855–1856 Kalmbergin kartastossa järvi oli merkitty nimettömänä.
Vuoden 1965 peruskartassa järvellä oli yksi talo. Järven itäpuolinen pelto oli nykyistä laajempi ja peltoa oli myös järven etelä- ja lounaispuolella. Vuoteen 1985 mennessä järvelle oli rakennettu yksi talo lisää.
Pusong Ligaw
Pusong Ligaw on televisioyhtiö ABS-CBN:n esittämä filippiiniläinen draamasarja. Sen päärooleissa ovat Beauty Gonzalez, Bianca King, Sofia Andres, Diego Loyzaga, Enzo Pineda, Joem Bascon ja Raymond Bagatsing.
The Gentleman’s Alliance Cross
The Gentleman's Alliance Cross on Arina Tanemuran Shōjo-mangasarja. Sarjan kääntää japanista suomeksi Egmont Kustannus.
Tarina
15-vuotias Haine Otomiya on reipas pieni Keisarillista Akatemiaa käyvä tyttö. Hän oli jo nuorena ihastunu Shizumasa-sama Touguuhun, joka pelasti tämän yankiin elämästä. Shizumasa-sama tuli kuitenkin vakavasti sairaaksi ja häntä näyttelee hänen veljensä Takanari Touguu. He molemmat rakastuivat Haineen joten Hainen on päätettävä kumman valitsisi.
15-vuotias Haine Otomiya on reipas pieni Keisarillista Akatemiaa käyvä tyttö. Hänellä on synkkä menneisyys; Haine myytiin Kamiyan perheestä Otomiyan perheeseen 50 miljoonalla jenillä (mikä on Japanissa pikku summa). Sen jälkeen hän ryhtyi yankiiksi (eräänlainen jengitappelija). Silloin hänen ainoa valonpilkkunsa oli eräs kuvakirja, jonka piirtäjä oli Shizumasa-sama. Juuri Shizumasa pelastaa Hainen ja saa tämän kulkemaan valoisempaa tietä.
Tie pronssista- hopeakastiin ei ole ruusuinen. Kuitenkin löydettyään Shizumasa-saman ilmojen puutarhasta, Haine pääsee oppilasneuvoston Ichinomiyan avustuksella Shizumasan henkivartijaksi ja sekalaisten asioiden hoitajaksi oppilasneuvostoon. Myös Ushio pyytää isältään rahaa päästäkseen Hainen kanssa oppilasneuvostoon.
Shizumasa torjuu Hainen kerta toisensa jälkeen, mutta Haine ei aio luovuttaa, vaikka oppilasneuvoston homo poika Magurikin haluaisi tehdä tunteensa selväksi Shizumasalle. Pikkuhiljaa Haine saa Shizumasankin avaamaan sydäntään. Vihdoin kaikki vaikuttaa olevan menossa parempaan suuntaan ja Magurikin on luovuttanut Shiizunin suhteen ja löytänyt uuden ihastuksen (postinkantajan!) Sitten Shizumasa tunnustaakin Hainelle rakkautensa! Juuri tunnustuksen jälkeen Shizumasan ja Hainen seuraan liittyykin toinen Shizumasa! Tämä "toinen Shizumasa" kertoo Hainelle, että se Shizumasa joka on ollut akatemialla, onkin Takanari, hänen isoveljensä!
Sitten Shizumasa kertoo Hainelle ettei voi käydä akatemiaa sairautensa vuoksi ja Takanari (Shizumasaa näytellyt) on vain teeskennellyt tykkäävänsä Hainesta! Haine järkyttyy tästä ja lupaa odottaa Shizumasaa, kunnes tämä palaa akatemiaan.
Myöhemmin Takanari kuitenkin kertoo Hainelle, ettei teeskentele, vaan onkin alannut tykätä Hainesta oikeasti. Hainea odottaa raskas päätös Shizumasan ja Takanarin välillä. Kumpi heistä on piirtänyt kuvakirjan? Siihen hän ei osaa vastata. Ongelmia aiheuttaa myös rakkauttaan etsivä Maora ja Haineen ihastunut Ushio. Pahin on kuitenkin ehkä Hainen myynyt isä Kazuhito, jota Haine pelkää suunnattomasti..
Oppilasneuvosto
Shizumasa Touguu Taso: Kulta Keisarillisen akatemian keisari ja ainoa joka on kulta-tasolla. Sairastui vakavasti leukemiaan joten häntä näyttelee Takanari Touguu. Rakastunut Haineen ja on iloinen ja sosiaalinen. Hän auttoi Hainen pois yankii-piireistä.
Takanari Touguu Taso: Kulta Ihastunut Haineen ja näyttelee Shizumasaa. Hyvin epäsosiaalinen ja ei hymyile melkein koskaan. Aluksi lähestyi Hainea vain satuttaakseen Shizumasaa, mutta lopulta ihastui tähän. Haine opetti Takanaria luottamaan ihmisiin.
Yoshitaka 'Maora' Ichinomiya Taso: Hopea Oikeasti poika mutta esittää tyttöä koska hän rakastui Maguriin. On Magurin lapsuudenystävä ja Hainen hyvä ystävä. Ei pahemmin väleissä Ushion kanssa. Lemmikkilammas Okorimakuri-kun. Maora on sama henkilö kuin postinkantaja.
Maguri Tsujimiya Taso: Hopea Homo. Pitää alussa Shizumasa-samasta, mutta luovuttaa tämän suhteen koska on tämän paras ystävä. Tykkää postinkantajasta, joka osoittautuukin Maoraksi. Ei pidä aluksi Hainesta.
Ushio Amamiya Taso: Hopea Vihaa miehiä, eikä halua puhua muille tytöille kuin Hainelle. Ushio on monien miesten kanssa, vain saadakseen Hainelta huomiota. Haine on hänen koko elämänsä. Hän tuntee kuitenkin vääristynyttä rakkautta Hainea kohtaan, sillä hän ajattelee, että ellei antaisi kokonaan itseään Hainelle, Haine ei pitäisi hänestä.
Oppilaita
Postinkantaja Koulun työntekijä Hainen henkinen tuki ja työkaveri (Haine siivoaa koululla). Aina iloinen ja välittää työstään ja oppilaista. Hänellä on salainen henkilöllisyys. Lemmikki-kissa nimeltään Paru-kun. Oikeasti Maora.
Strahl Tachimiya Koulun vartija Asiallinen henkilö, joka huolehtii oppilaiden hyvinvoinnista. Ei päästä ketään poikaa liian lähelle Hainea, sillä tämä on keisarin platina. Pitää postinkantajasta. Yumikon veli, mutta he eivät ole hyvissä väleissä.
Riiko-chan Taso: Pronssi Tsukasan paras ystävä ja Hainen ystävätär, kun tämä oli pronssi. Rakastunut Toyaan.
Tsukasa Taso: Pronssi Riikon paras ystävä ja Hainen ystävätär, kun tämä oli pronssi.
Yumiko Tachimiya Taso: Hopea Multimediakerhon johtaja, ihailee keisaria. Ei pidä Hainesta, mutta tulee toimeen tämän kanssa. Motto: "Savua jopa ilman tulta!"
Virkailijat A & B Taso: ? Kaksi mystistä tyttöä, joilla on siteet silmillä. Multimediakerhon jäseniä. Arvostavat Tachimiyaa.
Tamiya-kun Taso: Hopea Entinen oppilasneuvoston virkailija. erotettiin, koska huijasi tehtävissä. Jumaloi Ushiota.
Luettelo kuntaliitoksista Suomessa kunnittain
Tämä on luettelo kuntaliitoksista Suomessa kunnittain. Luettelossa esitetään kuntajaon muutokset Suomessa (niin sanotut kuntaliitokset) Suomen nykyisellä alueella kunnittain.
The Gentleman’s Alliance Cross
Oppilaita
Harhaoppiset-jäsenet Neljä poikaa, jotka kunnioittavat Yukimitsua. Pimeällä puolella.
Luettelo kuntaliitoksista Suomessa kunnittain
Suomen nykyiset kunnat ja niihin liitetyt Suomen entiset kunnat esitetään luettelossa maakunnittain ja seutukunnittain vallitsevan maakunta- ja seutujaon mukaan. Luettelossa eivät ole mukana osakuntaliitokset, tulevat kuntaliitokset eivätkä luovutetuilla alueilla tehdyt liitokset. Kaupungit on lihavoitu.
The Gentleman’s Alliance Cross
Oppilaita
Mizuki Kotomia Yläastelainen Kusamen ystävä. Naistenmies, mutta tykkää Komakista. Esiintyy vain extra-tarinassa.
Opettajat
Senri-sensei Opettaja Senri on Touguun perheen palvelija ja koulun lääkäri. Hän sai Ushion ymmärtämään, että Haine pitää tästä vaikkei tämä antaisikaan itseään kokonaan Hainelle. Senri sai silmälasit kuolleelta rakastetultaan Shoukalta ja lupasi ettei ottaisi niitä koskaan muiden edessä pois.
Miruko-sensei Opettaja Lapsellinen ja lapsen kokoinen opettaja, joka käyttää pupukorva-hupputakkia. Omistaa lemmikki-lihansyöjäkasvin. Tykkää tosissaan Paru-kunista (Postinkantajan kissa).
Choko-sensei Opettaja Omien sanojensa mukaisesti Keisarillisen Akatemian kaunein opettaja. Haaveilee treffeistä Senrin kanssa auringon laskiessa. Ei kestä ollenkaan päihdyttäviä juomia. Vaikuttaa viileältä ja tyylikkäältä, mutta hänellä on tosi tyttömäinen maku.
Akatemianjohtaja-san Rehtori Sidettä silmien päällä pitävä arvoituksellinen mies, joka paljastuu Strahliksi. Huolehtii oppilaiden hyvinvoinnista.
Touguun suku ja palvelijat
Shouka Touguu Takanarin ja Shizumasan biologinen äiti. Senrin rakastettu. Hän oli hyvin sairas ja joutui silti synnyttämään, minkä takia hän karkasi Senrin kanssa, mutta kuoli sairaskohtaukseen lumisessa maassa. Pani Senrin lupaamaan, ettei tämä ottaisi lasejaan pois kenenkään muun edessä.
Kyouka Touguu Shoukan identtinen sisko, Takanarin ja Shizumasan äiti Shoukan kuoltua. Hänen terveytensä on vakaampi kuin siskonsa. Auttoi Hainea löytämään Takanarin, kun tämä oli vangittu. Hänellä ei ollut valtaa lopettaa kaksois-järjestelmää. Kaunis nainen.
Touya Takanari-saman seuralainen Touya on Takanarin seuralainen/palvelija ja kulkee tämän mukana jatkuvasti. Touya kannustaa Takanarin ja Hainen rakkautta enemmän kuin kukaan muu.
Kiriaki Shizumasa-saman seuralainen Kiriaki on erittäin tyyni ja vakava, mutta pitää ja arvostaa paljon Shizumasaa.
Kasuga Touguu Shizumasan ja Takanarin serkku. Oli/on Hainen yankii-jengin (Dark Mermaidin) johtaja ja taisteli Hainen kanssa selät vastakkain. Suuttui kun Haine lähti jengistä ja katkaisi tältä hampaan. Lopulta luopuu yankii-touhuista, koska on ihastunut Kiriakiin.